
ముంబైలోని రాజేశ్వర్ డైమండ్ కంపెనీ మాయాజాలంనోట్ల రద్దు తర్వాత విదేశాలకు 2,500 కోట్లు తరలింపు!ముంబై, జనవరి 2: వజ్రాల ఎగుమతి ముసుగులో నల్లధనాన్ని తెల్లగా మార్చిన ముంబైలోని రాజేశ్వర్ డైమండ్ ఎక్స్పోర్ట్ కంపెనీ బాగోతం బట్టబయలైంది. నోట్ల రద్దు తర్వాత ఈ కంపెనీ ఏకంగా రూ. 2,500 కోట్ల నుంచి 3,000 కోట్ల వరకు నల్లధనాన్ని విదేశాలకు అక్రమ పద్ధతుల్లో తరలించినట్లుగా ఈడీ అధికారులు అనుమానిస్తున్నారు. డిసెంబరు 27న ఈ కంపెనీ రూ.700 కోట్ల నల్లధనాన్ని హాంగ్కాంగ్కు తరలించినట్లుగా ఈడీ తొలుత గుర్తించింది. సంస్థ కార్యకలాపాలపై నిఘా పెట్టగా నోట్ల రద్దు అనంతరం ఈ కంపెనీ దాదాపు రూ.1,500 కోట్లను వజ్రాల ఎగుమతి పేరుతో విదేశాలకు తరలించినట్లుగా తేలింది ఈ క్రమంలో సోమవారం ఈ సంస్థపై ఈడీ అధికారులు దాడులు చేసి సుమారు 34 కోట్ల విలువైన వజ్రాలను స్వాధీనం చేసుకొన్నారు. ఈ వజ్రాల అసలు విలువను నిర్ధారించే ప్రక్రియ కొనసాగుతోంది. పది షెల్ కంపెనీలు, 25 బ్యాంకు ఖాతాల ద్వారా రాజేశ్వర్ కంపెనీ లావాదేవీలు నిర్వహించిందని, అయితే ఇందుకు సంబంధించి ఆ కంపెనీ దగ్గర సరైన పత్రాలు లేవని అధికారులు పేర్కొన్నారు. ఓ షెల్ కంపెనీ బ్యాంకు ఖాతాలో రూ.10 కోట్లు జమ అయినట్లుగా గుర్తించామని చెప్పారు. ఈ విధంగా ఈ పది షెల్ కంపెనీల ఖాతాల్లో రూ.55 కోట్ల రద్దయిన పెద్దనోట్లు జమ అయ్యాయని, తర్వాత ఆ సొమ్ము రాజేశ్వర్ ఎక్స్పోర్ట్ కంపెనీ ఖాతాకు బదిలీ అయ్యాయని వెల్లడించారు.. రాజేశ్వర్ కంపెనీ బాటలోనే మరికొన్ని కంపెనీలు కూడా కోట్ల మొత్తంలో నల్లఽధనాన్ని విదేశాలకు తరలించి వైట్మనీగా మార్చినట్లుగా ఈడీ అధికారులు భావిస్తున్నారు. దీనిపై దర్యాప్తు కొనసాగుతోంది.

mumbailooni rajeshwar dimand company mayajalamnotla raddu tarvaata videsaalaku 2,500 kotlu taralimpu!mumbai, janavari 2: vajraala egumati musugulo nalladhanaanni tellagaa maarchina mumbailooni rajeshwar dimand export company bagotam battabayalaindi. notla raddu tarvaata ee company ekamgaa roo. 2,500 kotla nunchi 3,000 kotla varaku nalladhanaanni videsaalaku akrama paddhatullo taralinchinatlugaa eedee adhikaarulu anumaanistunnaaru. disembaru 27na ee company roo.700 kotla nalladhanaanni hangcangku taralinchinatlugaa eedee toluta gurtinchindi. samstha kaaryakalaapaalapai nigha pettagaa notla raddu anantaram ee company daadaapu roo.1,500 kotlanu vajraala egumati paerutho videsaalaku taralinchinatlugaa telindi ee kramamlo somavaram ee samsthapai eedee adhikaarulu daadulu chesi sumaru 34 kotla viluvaina vajraalanu swaadheenam chesukonnaru. ee vajraala asalu viluvanu nirdhaarinche prakriya konasagutondi. padi shel companylu, 25 byaanku khatala dwara rajeshwar company lavadevilu nirvahinchindani, ayithe induku sambandhinchi aa company daggara saraina patraalu levani adhikaarulu perkonnaru. oo shel company byaanku khaataalo roo.10 kotlu jama ayinatlugaa gurtinchaamani cheppaaru. ee vidhamgaa ee padi shel companyla khaataallo roo.55 kotla raddayina peddanotlu jama ayyayani, tarvaata aa sommu rajeshwar export company khataku badili ayyayani velladinchaaru.. rajeshwar company batalone marikonni companylu kuudaa kotla mottamlo nalnadhanaanni videsaalaku taralinchi vaitmaneegaa maarchinatlugaa eedee adhikaarulu bhaavistunnaaru. deenipai daryaaptu konasagutondi.